Sodba Splošnega sodišča (drugi senat) z dne 29. januarja 2014 –
European Dynamics Belgium in drugi proti EMA
(Zadeva T‑158/12)
„Javna naročila storitev – Postopek javnega razpisa – Zagotovitev zunanjih storitev na področju programskih aplikacij – Odločba o uvrstitvi ponudbe ponudnika na drugo mesto za namene kaskadne pogodbe – Merila za dodelitev – Dodatno merilo za dodelitev, ki ni bilo določeno v razpisni dokumentaciji – Presoja merila za izbiro med fazo dodelitve – Preglednost“
1.                     Javna naročila v Evropski uniji – Sklenitev pogodbe o naročilu na podlagi javnega razpisa – Diskrecijska pravica institucij – Sodni nadzor – Meje (Glej točko 18.)
2.                     Javna naročila v Evropski uniji – Postopek javnega razpisa – Oddaja javnih naročil – Ekonomsko najugodnejša ponudba – Merila za oddajo – Spoštovanje načel enakega obravnavanja ponudnikov in preglednosti – Naročnik naknadno določi utežne faktorje za dodatna merila za dodelitev, določena v razpisni dokumentaciji ali obvestilu o naročilu – Dopustnost – Pogoji (Uredba Sveta št. 1605/2002, člen 97(2); Uredba Komisije št. 2342/2002, člen 138(1), (2) in (3)) (Glej točke od 19 do 22.)
3.                     Javna naročila v Evropski uniji – Sklenitev pogodbe o naročilu na podlagi javnega razpisa – Merila izbire – Ocena sposobnosti kandidatov za izvedbo navedenih storitev – Merila za oddajo – Primerjalna ocena značilnosti in prednosti posameznih ponudb – Uporaba merila, namenjenega oceni sposobnosti kandidatov izvedbe javnega naročila ob dodelitvi naročila – Nedopustnost (Uredba Sveta št. 1605/2002, člen 97(1) in (2); Uredba Komisije št. 2342/2002, člen 138(2)) (Glej točke od 37 do 43 in 52.)
4.                     Javna naročila v Evropski uniji – Postopek javnega razpisa – Oddaja javnih naročil – Ocena ponudb na podlagi njihove vsebine in ne na podlagi prejšnjih izkušenj z istim naročnikom (Glej točki 56 in 57.)
5.                     Javna naročila v Evropski uniji – Postopek javnega razpisa – Obveznost spoštovanja načel enakega obravnavanja ponudnikov – Nujnost zagotoviti enake možnosti in spoštovati načelo preglednosti – Obseg (Uredba Sveta št. 1605/2002, člen 89(1)) (Glej točke od 59 do 62.)
6.                     Javna naročila v Evropski uniji – Postopek javnega razpisa – Oddaja javnih naročil – Ekonomsko najugodnejša ponudba – Merila za oddajo – Izbira, ki jo opravi naročnik – Ne zgolj kvantitativna merila – Dopustnost (Uredba Sveta št. 1605/2002, člen 97(1) in (2); Uredba Komisije št. 2342/2002, člen 138(2) in (3)) (Glej točke 63, 64 in 71.)
Predmet
Prvič, razglasitev ničnosti odločbe Evropske agencije za zdravila (EMA) EMA/67882/2012 z dne 31. januarja 2012, sprejete v okviru postopka javnega razpisa EMA/2011/17/ICT v zvezi z zagotovitvijo zunanjih storitev na področju programskih aplikacij, o uvrstitvi ponudbe tožečih strank na drugo mesto za namene sklenitve okvirne pogodbe, in, drugič, odškodninski zahtevek.
Izrek
1.
Tožba se zavrne.
2.
Družbam European Dynamics Belgium SA, European Dynamics Luxembourg SA, Evropaïki Dynamiki – Proigmena Systimata Tilepikoinonion Pliroforikis kai in European Dynamics UK Ltd se naloži plačilo stroškov.